
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2073673/8961/0025 (1) 

Ορισμός Κυβερνητικού Επιτρόπου στην Τράπεζα 
Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 3 του Ν. 3729/28 «Περί του Επιτρόπου του 
Κράτους παρά τη Τραπέζη της Ελλάδος». 


2. Το άρθρο 2 του Ν.Δ. 2181 /1943 «Περί συμπληρώσεως 
των διατάξεων των Αφορουσών την Τράπεζα Ελλάδος». 

3. Το άρθρο 47 του καταστατικού της Τράπεζας. 

4. Την αρ. 1107147/1239/0022/006Α/96 κοινή από¬ 
φαση του Πρωθυπουργού και του Υπουργού Οικονομικών 
για την ανάθεση αρμοδιοτήτων, αποφασίζουμε: 

Ορίζουμε, όπως τα καθήκοντα του Κυβερνητικού Επι¬ 
τρόπου στην Τράπεζα Ελλάδος ασκεί στο εξής ο Γεν. 
Διευθυντής Διοίκησης και Δημοσιονομικών Ελέγχων του 
Γενικού Λογιστηρίου του Κράτους Διον. Ρίζος, με αναπλη¬ 
ρωτή του τον Προϊστάμενο της Δ/νσης 23ης Δημοσίου 
Χρέους, ο Δημ. Λαγούτη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 13 Οκτωβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2073598/10752/0022 (2) 

Τρόπος καταβολής διαφοράς βάσει της παραγράφου 3 
άρθρου 7 του Ν. 2521/1997, για το χρονικό διάστημα 
από 1.1.1997 μέχρι 31.8.1997. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου 26 και τη 
διάταξη της παραγράφου 3 του άρθρου 7 του Ν. 2521/ 
1997 (ΦΕΚ 174 Α ). 

2. Την αριθμ. 1107147/1239/0022/0006Α/4.10.1996 
κοινή απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 922 Β'). 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Κρατικού προϋπολογι¬ 
σμού ύψους δύο δισεκατομμυρίων εξακοσίων πενήντα 
επτά εκατομμυρίων (2.657.000.000) δραχμών περίπου 
για το τρέχον οικονομικό έτος, η οποία θα καλυφθεί από 
γραμμένες στον προϋπολογισμό πιστώσεις για αποδοχές 
και ενός δισεκατομμυρίου διακοσίων εξήντα τεσσάρων 
εκατομμυρίων (1.264.000.000) δραχμών περίπου για το 
οικονομικό έτος 1998, αποφασίζουμε: 

1. Εγκρίνουμε την καταβολή της διαφοράς που προκύ¬ 
πτει εκ του συνδυασμού των διατάξεων της παραγράφου 3 

του άρθρου 7 και της παραγράφου 1 του άρθρου 26 του Ν. 
2521/1997 για το χρονικό διάστημα από 1.1. -31.8.1997, 
σε τρεις (3) ισόποσες δόσεις ως εξής: 

1 η δόση την 1.11.1997 
2η δόση την 2.1.1998 
3η δόση την 1.3.1998 

2. Συνολική διαφορά μικρότερη του ποσού που αναλο¬ 
γεί στην 1 η δόση καταβάλλεται εφάπαξ την 1.11.1997. 

3. Λοιπές παροχές και αποζημιώσεις που απορρέουν 
από την εφαρμογή των ανωτέρω διατάξεων για το ίδιο χρο¬ 
νικό διάστημα καταβάλλονται εφάπαξ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤ ΟΥΔΟ ΥΛΑΚΗΣ 
-♦- 

Αριθ. οικ.Β.37487 (3) 

Προκήρυξη της θέσης του Διευθύνοντα Συμβούλου της 
Ανώνυμης Εταιρείας «Ελληνικός Οργανισμός Τυποποί¬ 
ησης Α.Ε. (ΕΛΟΤ Α.Ε.)». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/26.7.85). 

β. Των άρθρων 6 και 7 του Ν. 2414/96 «Εκσυγρονισμός 
των Δημοσίων Επιχειρήσεων και Οργανισμών και άλλες 
διατάξεις» (ΦΕΚ 135/Α/25.6.96). 

γ. Του Π.Δ. 155/97 «Σύσταση και καταστατικό της Ανώ¬ 
νυμης Εταιρείας "Ελληνικός Οργανισμός Τυποποίησης 
Α.Ε.”» (ΦΕΚ 131/Α/25.6.97). 

δ. Του άρθρου 22 του Ν. 2362/95 «Περί Δημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις» (ΦΕΚ 247/Α/27.11.95). 

ε. Του Ν. 2469/97 «Περιορισμός και βελτίωση της απο- 
τελεσματικότητας των κρατικών δαπανών και άλλες δια¬ 
τάξεις» (ΦΕΚ 38/Α/14.3.97). 

στ. Του Π.Δ. 138/93 «Οργανισμός του Υπουργείου 
Εθνικής Οικονομίας» (ΦΕΚ 55/Α/14.4.93). 

ζ. Του Π.Δ. 229/86 «Σύσταση και Οργάνωση της Γενι¬ 
κής Γραμματείας Βιομηχανίας» (ΦΕΚ 96/Α/16.7.86), 
όπως τροποποιήθηκε με το Π.Δ. 396/89 «Οργανισμός της 
Γ ενικής Γ ραμματείας Βιομηχανίας» (ΦΕΚ 172/Α/16.6.89) 
και το Π.Δ. 189/95 «Συμπλήρωση και τροποποίηση διατά¬ 
ξεων του Π.Δ. 396/89 «Οργανισμός της Γ ενικής Γ ραμμα¬ 
τείας Βιομηχανίας (Α' 172)» (ΦΕΚ 99/Α/31.5.95). 

η. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/ 
1.2.96). 

2. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΕΛΟΤ Α. Ε., το ύψος της οποίας δεν μπορεί να καθορι- 
σθεί σ’ αυτό το στάδιο, αποφασίζουμε: 

Προκηρύσσουμε τη θέση του Διευθύνοντα Συμβούλου 
της Ανώνυμης Εταιρείας «Ελληνικός Οργανισμός Τυπο¬ 


ποίησης Α.Ε. (ΕΛΟΤ Α.Ε.)» με τους ακόλουθους όρους και 
προϋποθέσεις: 

1. Ο Διευθύνων Σύμβουλος προσλαμβάνεται για χρο¬ 
νικό διάστημα πέντε (5) ετών, είναι μέλος του Διοικητικού 
Συμβουλίου (Δ.Σ.) του ΕΛΟΤ Α.Ε. και η ιδιότητά του δεν 
είναι ασυμβίβαστη με την ιδιότητα του Προέδρου του Δ.Σ. 

2. Τα ελάχιστα απαιτούμενα προσόντα για την κατά¬ 
ληψη της παραπάνω θέσης είναι τα εξής: 

α. Πτυχίο Ανωτάτου Εκπαιδευτικού Ιδρύματος (Α.Ε.Ι.) 
της ημεδαπής ή ισότιμο της αλλοδαπής. 

β. Πενταετής εμπειρία σε θέση σημαντικής ευθύνης και 
απαιτήσεων στο δημόσιο ή τον ιδιωτικό τομέα. 

γ. Άριστη γνώση της Ελληνικής και Αγγλικής γλώσ¬ 
σας. 

Μετά την έκδοση της απόφασης αυτής δημοσιεύεται 
σχετική προκήρυξη στον ημερήσιο τύπο και καλούνται οι 
ενδιαφερόμενοι να υποβάλλουν τα απαιτούμενα δικαιολο- 
γητικά. 

Αιτήσεις, λεπτομερή βιογραφικά σημειώματα, τίτλοι 
σπουδών και λοιπά σχετικά δικαιολογητικά υποβάλλονται 
στη Διεύθυνση Προσωπικού, Τμήμα Προσωπικού της Γε¬ 
νικής Γ ραμματείας Βιομηχανίας του Υπουργείου Ανάπτυ¬ 
ξης- 

Η επιλογή και πρόσληψη του ως άνω Διευθύνοντα Συμ¬ 
βούλου γίνεται από τους Υπουργούς Εθνικής Οικονομίας 
και Ανάπτυξης, ύστερα από ανάθεση, της Υπουργού Ανά¬ 
πτυξης, σε εταιρία Συμβούλων, του έργου της υποβοήθη¬ 
σης της αξιολόγησης των υποψηφίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

- 4 - 

Αριθ. ΔΥ13α/οικ. 34057 (4) 

Γιατροί πρωτοβάθμιας φροντίδας Υγείας Υπαίθρου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 67/1968, του Ν. 1397/83, του 
Ν. 1579/85 και του Ν. 1759/88. 

2. Τις διατάξεις του Ν. 2071/92 και του Ν. 2194/94. 

3. Τις διατάξεις της παρ. 1 του άρθρου 26 του Ν. 2519/ 
97. 

4. Το γεγονός ότι το ύψος της δαπάνης που προκαλείται 
από την απόφαση αυτή σε βάρος των πιστώσεων των 
προϋπολογισμών των Νοσοκομείων δεν μπορεί να προσ- 
διορισθεί, αλλά που θα καλυφθεί από τους προϋπολογι¬ 
σμούς των Νοσοκομείων. 

5. Την αρ. 53/1.8.97 (Π.Υ.Σ.) Πράξη του Υπουργικού 
Συμβουλίου. 

6. Τις ανάγκες της υπηρεσίας, αποφασίζουμε: 

1. Σε κενές και κενούμενες θέσεις γιατρών υπηρεσίας 
υπαίθρου (αγροτικών) διορίζονται κατά προτεραιότητα 
γιατροί με ειδικότητα Γ ενικής Ιατρικής. 

2. Οι προκηρυσσόμενες θέσεις είναι πλήρους και απο¬ 
κλειστικής απασχόλησης. 

3. Οι καταλαμβανόμενες θέσεις μετατρέπονται με την 
απόφαση διορισμού σε θέσεις του κλάδου Ε.Σ.Υ. 

4. Οι διοριζόμενοι τοποθετούνται οτη θέση Επιμελητή 
Β' με θητεία, η οποία ορίζεται σε τέσσερα (4) έτη. 

5. Η αίτηση διορισμού από τους ενδιαφερομένους υπο¬ 
βάλλεται μετά την ανακοίνωση της θέσης. 

6. Η υπηρεσία μας κάθε Τετάρτη καταρτίζει κατάσταση 
των κενών θέσεων Κέντρων Υγείας και Περιφ. Ιατρείων, 
σύμφωνα με τις αναφορές των Περιφερειακών Υπηρεσιών 
και στη συνέχεια αναρτά αυτήν σε ειδική θέση, στην εί¬ 
σοδο του καταστήματος του Υπουργείου. Η κατάσταση 
ισχύει μέχρι και την Παρασκευή της ίδιας εβδομάδας. Για 
τις θέσεις, οι ενδιαφερόμενοι γιατροί μπορούν να υποβάλ¬ 
λουν σχετική έντυπη αίτηση δηλώνοντας δύο (2) προτιμή¬ 
σεις κενών θέσεων Περιφ. Ιατρείων και Κέντρων Υγείας 
της ισχύουσας προκήρυξης με τα απαιτούμενα δικαιολο- 
γητικά για το διορισμό τους. 

Πέραν της προθεσμίας αυτής αιτήσεις δεν γίνονται δε¬ 
κτές. 

Τα απαιτούμενα δικαιολογητικά είναι: 
α. Αίτηση (χορηγείται από την Υπηρεσία μας) 
β. Επικυρωμένο αντίγραφο Αστυνομικής Ταυτότητας 
γ. Πλήρες αντίγραφο ποινικού Μητρώου τύπου Α' 
δ. Αντίγραφο πτυχίο 

(για πτυχία Αλλοδαπής): ξενόγλωσσο και μετάφραση. 

Γ ια Ιταλικά πτυχία επιπλέον: Ε5ΑΜΕ ϋΙ 5ΤΑΤΟ και με¬ 
τάφραση. 

Γ ια πτυχία άλλων χωρών (πλην Ε.Ο.Κ.), επί πλέον: ΔΙ- 
ΚΑΤΣΑ. 

ε. Άδεια άσκησης επαγγέλματος από οικεία Ελληνική 
Νομαρχία. 

στ. Τίτλος ειδικότητας. 

ζ. Πιστοποιητικό υγείας και αρτιμέλειας (από οικεία 
Υγειονομική Επιτροπή). 

η. Πιστοποιητικό στρατολογικής κατάστασης τύπου Α ή 
σχετική βεβαίωση οριστικής απόλυσης από τη Μονάδα 
τους (για άρρενες). 

θ. Σε περίπτωση προϋπηρεσίας σε Νοσοκομείο, βεβαί¬ 
ωση παραίτησης και διαγραφής από τη δύναμη του προ¬ 
σωπικού του Νοσοκομείου. 

ι. Υπεύθυνη δήλωση του Ν. 1599/86 όπου θα δηλώνε¬ 
ται: ότι δεν κατέχει άλλη θέση στο Δημόσιο ή σε Ν.Π.Δ.Δ. 
και ότι δεν τυγχάνει συνταξιούχος. 

7. Σε περίπτωση περισσοτέρων από έναν υποψηφίους 
για την ίδια θέση διορίζεται ο αρχαιότερος στην ειδικό¬ 
τητα. 

8. Όταν οι υποψήφιοι έχουν την ίδια ημερομηνία κτή¬ 
σης ειδικότητας, γίνεται κλήρωση παρουσία τους για την 
επιλογή εκείνου του γιατρού που θα διορισθεί. 

9. Αν δεν υπάρχουν υποψήφιοι στις θέσεις που ανακοι¬ 
νώνονται, τοπθετούνται γιατροί υπόχρεοι υπηρεσίας υπαί¬ 
θρου κατά την ισχύουσα διαδικασία. 

10. Οι διοριζόμενοι με ειδικότητα γενικής Ιατρικής δεν 
μετακινούνται κατά οποιονδήποτε τρόπο από τη θέση 
τους κατά τη διάρκεια της πρώτης θητείας τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

Ο ΥΠΟΥΡΓΟΣ 

ΚΩΝΣΤ. ΓΕΙΤΟΝΑΣ 


Αριθ. 1218.91/97 (5) 

Όροι και προϋποθέσεις για την αποδοχή απορροφητικών 
υλικών στον ελληνικό θαλάσσιο χώρο τα οποία χρησι¬ 
μοποιούνται για τον περιορισμό ή την εξουδετέρωση 
της ρύπανσης της θάλασσας από πετρελαιοειδή. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΥΓΕΙΑΣ ΚΑΙ ΠΡΟΝΟΙΑΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 19 του Ν. 743/1977 (Α' 
319), όπως τροποποιήθηκε με την παράγραφο 13 άρθρο 
31. του Ν. 1650/1986 (Α' 160). 

β. Τις διατάξεις του άρθρου πέμπτου παράγρ. 3 του Ν. 
2252/94 «Κύρωση Διεθνούς Σύμβασης “για την ετοιμό¬ 
τητα, συνεργασία και αντιμετώπιση της ρύπανσης από πε¬ 
τρέλαιο, 1990”» (Α' 192). 

γ. Τις διατάξεις του Π.Δ. 259/88 «Οργανισμός Υπουρ¬ 
γείου Εμπορικής Ναυτιλίας» (Α’ 117). 

δ. Τις διατάξεις του Π.Δ. 206/87 «Καθιέρωση διαδικα¬ 
σίας πληροφόρησης στον τομέα των προτύπων και τεχνι¬ 
κών κανονισμών σε συμμόρφωση προς την οδηγία 83/ 
189/ΕΟΚτης 28.3.1983 του Συμβουλίου των Ε.Κ. (1.109/ 
26.4.1983)» (Α' 94) όπως αυτό τροποποιήθηκε με το Π.Δ. 
523/88 (Α' 98) και το Π.Δ. 48/96 (Α' 44), τα οποία αντί¬ 
στοιχα προσάρμοσαν την Ελληνική νομοθεσία προς τις 
διατάξεις των οδηγιών 88/182/ΕΟΚ (1_ 81/26.3.1988) και 
94/10/ΕΚ (ΕΕ 100/19.4.94). 

ε. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (Α' 127) όπως έχει προ¬ 
στεθεί με το άρθρο 27 του Ν. 2081/92 (Α' 154). 
στ. Τις διατάξεις του Π.Δ. 372/95 (Α' 201). 
ζ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Τα απορροφητικά υλικά που επιτρέπεται να χρησιμο¬ 
ποιούνται στον ελληνικό θαλάσσιο χώρο για τον περιορισό 
ή την εξουδετέρωση της ρύπανσης της θάλασσας από πε¬ 
τρελαιοειδή, πρέπει να έχουν τις ακόλουθες ιδιότητες: 

α. Να είναι κατασκευασμένα από υλικό το οποίο παρου¬ 
σιάζει την ιδιότητα ανάκτησης πετρελαιοειδών ουσιών μέ¬ 
σων των μηχανισμών απορρόφησης, προσρόφησης ή και 
των δύο. 

β. Να είναι υδρόφοβα, 
γ. Να μην είναι εύφλεκτα, 
δ. Να μην είναι τοξικά ή διαβρωτικά. 
ε. Να αποτεφρώνονται με μικρό ποσοστό τέφρας, 
στ. Να μην βυθίζονται στο νερό, 
ζ. Να παρουσιάζουν αντοχή στην υγρασία και στην μα¬ 
κροχρόνια αποθήκευση. 

Άρθρο 2 

Για την έγκριση της καταλληλότητας των απορροφητι¬ 
κών υλικών πρέπει να υποβάλλονται στη Διεύθυνση Ελέγ¬ 
χου Εμπορικών Πλοίων (ΔΕΕΠ) του Υπουργείου Εμπορι¬ 
κής Ναυτιλίας τα εξής δικαιολογητικά: 
α. Αίτηση για την έγκριση του υλικού, 
β. Κατάλογος των πετρελαιοειδών (τύπος, ιξώδες) που 
μπορούν να απορροφηθούν / προσροφηθούν από το υλικό 

καθώς και οι βαθμοί απορρόφησης πετρελαίου, νερού κα¬ 
θώς και ο βαθμός ανάκτησης όπως αυτοί ορίζονται και 
υπολογίζονται στο πρότυπο Α3ΤΜ Ρ 726-81 (Βοαρρτονβά 
1993) “3ΐ3πό3Γ(1 Μθίίιοά οί Τβδίίπς δοιΌβηΙ ΡθτΐοππΒηοθ οί 
ΑόδΟΓόθπΙδ” ή άλλο ισοδύναμο πρότυπο Κράτους - Μέ¬ 
λους της Ευρωπαϊκής Ένωσης ή καταγωγής χωρών της 
ΕΖΕΣ που είναι συμβαλλόμενα μέρη στη συμφωνία του 
Ευρωπαϊκού Οικονομικού Χώρου (ΕΟΧ). 

γ. Τεχνική περιγραφή του υλικού κατασκευής του απορ¬ 
ροφητικού υλικού, η οποία θα περιλαμβάνει και πιστοποί¬ 
ηση από αναγνωρισμένο / διαπιστευμένο εργαστήριο σύμ¬ 
φωνα με την ισχύουσα Ελληνική Νομοθεσία ή αναγνωρι¬ 
σμένο διαπιστευμένο εργαστήριο άλλου Κράτους - Μέ¬ 
λους της Ευρωπαϊκής Ένωσης ή καταγωγής χωρών της 
ΕΖΕΣ που είναι συμβαλλόμενα μέρη στη συμφωνία του 
Ευρωπαϊκού Οικονομικού Χώρου (ΕΟΧ) αναφορικά με τη 
μη αναφλεξιμότητα του υλικού όπως αυτή ορίζεται στην 
παράγραφο 8.4 του προτύπου Α3ΤΜ Ρ 726-81 (Βθβρρτο- 
νοά 1993) “8ΐ3πά3Γά ΜβίΙιοά οί Τθδίίπς δοΓόθπί ΡθιΊογ- 
ΓΠ3Π06 οί ΑάδΟΓόθΠίδ”. 
δ. Εγχειρίδιο οδηγιών λειτουργίας, 
ε. θεωρημένο αντίγραφο της «αποδοχής χρησιμοποίη¬ 
σης» που εκδόθηκε από την αρμόδια αρχή της χώρας κα¬ 
τασκευής του υλικού. 

στ. Πιστοποιητικό μη τοξικότητας από αναγνωρισμένο / 
διαπιστευμένο εργαστήριο σύμφωνα με την ισχύουσα Ελ¬ 
ληνική Νομοθεσία ή αναγνωρισμένο / διαπιστευμένο ερ¬ 
γαστήριο άλλου Κράτους - Μέλους της Ευρωπαϊκής Ένω¬ 
σης ή καταγωγής χωρών της ΕΖΕΣ που είναι συμβαλλό¬ 
μενα μέρη στη συμφωνία του Ευρωπαϊκού Οικονομικού 
Χώρου (ΕΟΧ). 

Αρθρο 3 

Η ισχύς της παρούσας απόφασης αρχίζει τριάντα ημέ¬ 
ρες μετά τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑΙ ΠΡΟΝΟΙΑΣ 

ΚΩΝΣΤ. ΛΑΛΙΩΤΗΣ ΚΩΝΣΤ. ΓΕΙΤΟΝΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ. ΑΡ. ΣΟΥΜΑΚΗΣ 
-♦- 

Αριθ. Οικ.952 (6) 

Ανάθεση του έργου της υποβοήθησης των Υπουργών 
Εθνικής Οικονομίας και Μεταφορών και Επικοινωνιών 
για την επιλογή του Δ/ντος Συμβούλου του Ο.Τ.Ε., 
στην εταιρεία ΕΘΟΝ ΖΕΗΝϋΕΒ ΙΝΤΕΒΝΑΤΙΟΝΑΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. Του Ν. 2257/94 «Για την Οργάνωση και λειτουργία 
του Ο.Τ.Ε.» (Α' 197) όπως τροποποιήθηκε και ισχύει σή¬ 
μερα. 


2. Των άρθρων 6 και 7 του Ν. 2414/96 «Εκσυγχρονι¬ 
σμός των δημοσίων επιχειρήσεων και Οργανισμών και άλ¬ 
λες διατάξεις» (Α' 135) όπως αυτό άρθρο 6 συμπληρώ¬ 
θηκε και η παρ. 3 του άρθρου 7 αντικαταστάθηκε με το 
άρθρο 17 του Ν. 2469/97 (Α’ 38). 

3. Της με αριθμ. 88498/27.12.96 απόφασης των 
Υπουργών Εθνικής Οικονομίας και Οικονομικών και Μετα¬ 
φορών και Επικοινωνιών «προσαρμογή του καταστατικού 
του Οργανισμού Τηλεπικοινωνιών της Ελλάδος (Ο.Τ.Ε.) 
Α.Ε. στις διατάξεις του Ν. 2414/96». 

4. Του άρθρου 29Α του Ν. 1558/85 (Α' 137) «Κυβέρ¬ 
νηση και Κυβερνητικά Όργανα» όπως το άρθρο αυτό προ¬ 
στέθηκε με το άρθρο 27 του Ν. 2081/92 (Α' 159) και αντι- 
καταστάθηκε με το άρθρο 1 παρ. 2α του Ν. 2469/97 (Α' 
38). 

5. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις» (Α' 247). 

6. Του Π.Δ. 138/93 «περί Οργανισμού του Υπουργείου 
Εθνικής Οικονομίας» (Α' 55). 

7. Του άρθρου 13 του Π.Δ. 149/92 «περί Οργανισμού 
του Υπουργείου Μεταφορών και Επικοινωνιών» (Α' 72). 

8. Της με αριθ. 901/10.10.97 απόφασης των Υπουργών 
Εθνικής Οικονομίας και Μεταφορών και Επικοινωνιών 
«Προκήρυξη της θέσης του Διευθύνοντος Συμβούλου του 
Οργανισμού Τηλεπικοινωνιών Ελλάδος» (Β'). 

9. Τις επείγουσες υπηρεσιακές ανάγκες, αποφασί¬ 
ζουμε: 

1. Αναθέτουμε στην εταιρεία ΕΘΟΝ ΖΕΗΝϋΕΒ ΙΝΤΕΒ- 
ΝΑΤΙΟΝΑί. το έργο της υποβοήθησης των Υπουργών 
Εθνικής Οικονομίας και Μεταφορών και Επικοινωνιών ως 
προς την άσκηση των αρμοδιοτήτων τους για την επιλογή 
του Διευθύνοντος Συμβούλου του Ο.Τ.Ε. Α.Ε. 

2. Αποκλειστικό έργο της εταιρείας είναι η επεξεργασία 
των υποβαλλόμενων αιτήσεων και η υποβοήθηση στην 
αξιολόγηση των τυπικών και ουσιαστικών προσόντων των 
υποψηφίων που προβλέπονται από την προκήρυξη της 
θέσης και τη σχετική νομοθεσία. 

3. Η εταιρεία θα περατώσει το έργο της, με την υποβολή 
σχετική έκθεσης στον Υφυπουργό Μεταφορών και Επι¬ 
κοινωνιών, το αργότερο μέχρι τις 30.11.1997. 

4. Η αμοιβή της εταιρείας ορίζεται στο ποσό των οκτώ 
εκατομμυρίων (8.000.000) δραχμών, πλέον Φ.Π.Α. 18% 
και θα βαρύνει τον προϋπολογισμό του Ο.Τ.Ε. 

5. Η σύμβαση μεταξύ του Ελληνικού Δημοσίου και της 
εταιρείας θα υπογράφει από τον Υπουργό Μεταφορών και 
Επικοινωνιών και το νόμιμο εκπρόσωπο της εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝ. ΠΑΠΑΝΤΩΝΙΟΥ ΑΝΑΣΤ. ΜΑΝΤΕΛΗΣ 

Αριθ. 61644 (?) 

Αποζημίωση ΟΣΕ έτους 1996 για την έλξη Ταχυδρομικών 
βαγονιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 5 του Ν.Δ. 4119/1960 
«περί τροποποιήσεως και συμπληρώσεως διατάξεων αφο- 
ρωσών τας Υπηρεσίας Ταχυδρομείων Ταχυδρομικού Τα¬ 
μιευτηρίου και Τηλεπικοινωνιών». 

2. Τις διατάξεις του Ν.Δ. 496/70 «Περί οργανώσεως και 
λειτουργίας των Ταχυδρομείων» σε συνδυασμό με εκείνες 
του Π.Δ. 277/75 «περί της νομικής μορφής λειτουργίας 
της Ταχυδρομικής Υπηρεσίας δια το μετά την 30ην Απρι¬ 
λίου 1975 χρονικό διάστημα». 

3. Τις διατάξεις του Π.Δ. 1087/80 «περί περιορισμού 
συναρμοδιοτήτων κατά την έκδοση διοικητικών πράξεων 
επί αντικειμένων αρμοδιότητας των Υπουργείων Συντονι¬ 
σμού, Οικονομικών και Συγκοινωνιών». 

4. Τις διατάξεις του Β.Δ. 532/1972 «περί κωδικοποιή- 
σεως σε ενιαίο κείμενο των περί ιδρύσεως του Οργανι¬ 
σμού Σιδηροδρόμων Ελλάδος (Ο.Σ.Ε.) ισχυουσών διατά¬ 
ξεων». 

5. Τις διατάξεις του άρθρου 29Α του Ν. 1558/85, όπως 
αυτό προστέθηκε με το άρθρο 27 του Ν. 2081/92. 

6. Το με αριθμ. 86058/43/26.8.61 έγγραφο της τέως 
Γενικής Διευθύνσεως Ταχυδρομείων ως και το αριθμό 11 / 
12254/4254/4.4.97 έγγραφο του ΕΛ.ΤΑ, από τα οποία 
προκύπτει ότι το έσοδο κατά το έτος 1996, από την πώ¬ 
ληση των ταχυδρομικών ενσήμων, μετά την αφαίρεση 
εκείνου που αντιστοιχεί στα πρόσθετα αεροπορικά τέλη 
είναι κατά 25% ανώτερο του αντίστοιχου εσόδου του 
έτους 1958. 

7. Το με αριθμ. 54041/ΔΕ-ΣΤΑΤ/5.2.62 έγγραφο των 
τέως ΣΕΚ ως και το αριθμ. 1300/27.1.62 έγγραφο των 
τέως ΣΠΑΠ, από τα οποία προκύπτει ότι οι χιλιομετρικοί 
άξονες που πραγματοποιήθηκαν από την Ταχυδρομική 
Υπηρεσία στα δίκτυα των τέως ΣΕΚ και ΣΠΑΠ κατά το 
έτος 1958 είχαν ανέλθει σε 4.514.532 και 2.243.300 
αντίστοιχα συνολικά δε σε 6.757.832. 

8. Το με αριθμ. 626981/Φ70.2.1/21.13/14.2.97 έγ¬ 
γραφο του Οργανισμού Σιδηροδρόμων Ελλάδος (Ο.Σ.Ε.) 
από το οποίο προκύπτει ότι οι χιλιομετρικοί άξονες, που 
πραγματοποιήθηκαν από τα Ταχυδρομικά οχήματα στη 
διαδρομή θεσ/νίκη - Ειδομένη κατά το έτος 1996, ανήλ- 
θαν συνολικά σε 97.280. 

9. Το με αριθμ. 627086/Φ70.2.1/21.13/14.2.97 έγ¬ 
γραφο του Οργανισμού Σιδηροδρόμων Ελλάδος (Ο.Σ.Ε.) 
σύμφωνα με το οποίο τα γενικά τιμολόγια μεταφοράς 
Εμπορευμάτων του έτους 1996 σε σύγκριση με τα τιμολό¬ 
για του έτους 1958 αυξήθηκαν κατά ποσοστό 
3.189.944%, αποφασίζουμε: 

1) Καθορίζουμε την αποζημίωση που οφείλει ο Οργανι¬ 
σμός των Ελληνικών Ταχυδρομείων (ΕΛ.ΤΑ) στον Οργανι¬ 
σμό Σιδηροδρόμων Ελλάδος (Ο.Σ.Ε.) για την έλξη των Τα¬ 
χυδρομικών Οχημάτων στα Σιδηροδρομικά δίκτυα του 
Ο.Σ.Ε. για το έτος 1996, σε πέντε εκατομμύρια διακόσιες 
σαράντα δύο χιλιάδες τριακόσιες εξήντα (5.242.360) 
δραχμές, ήτοι: 

α. Τιμή μονάδος ανά χιλιομετρικό άξονα 


11.069.290 3.189,944 

_ χ (1+-) = 1,6379942 χ (1+31,899444) = 

6.757.832 100 

1 = 6379942 χ 32,89944 = 53,88941 
β. Αποζημίωση Ο.Σ.Ε. 

53,88941 χ 97.280 = 5.242.360 δραχμές 

2. Ο Οργανισμός των Ελληνικών Ταχυδρομείων (ΕΛ.ΤΑ) 
υποχρεούται για την καταβολή του παραπάνω ποσού στον 
Οργανισμό Σιδηροδρόμων Ελλάδος (Ο.Σ.Ε.). 

3. Από τις διατάξεις της απόφασης αυτής προκαλείται 
δαπάνη ύψους 5.245.000 περίπου και θα βαρύνει τον 
προϋπολογισμό εκμετάλλευσης ΕΛ.ΤΑ (ΚΑΔ 6400). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1997 

Ο ΥΠΟΥΡΓΟΣ 

ΑΝΑΣΤ. ΜΑΝΤΕΛΗΣ 

-♦- 

Αριθ. Α-29786/994 (8) 

Αναθεώρηση της τιμής εισιτηρίων και χιλιομετρικών συ¬ 
ντελεστών κομίστρου στα λεωφορεία των υπεραστικών 
ΚΤΕΛ κ.λπ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 23 και 29 του Ν.Δ. 102/ 

1973 «Περί οργανώσεως των δια λεωφορείων αυτοκινή¬ 
των εκτελουμένων δημόσιων επιβατικών συγκοινωνιών». 

2. Τα στοιχεία εκμετάλλευσης των υπεραστικών ΚΤΕΛ. 

3 Το 31634/424/2.10.97 έγγραφο του Υπουργού Εθνι¬ 
κής Οικονομίας. 

4. Το άρθρο 29Α του Ν. 1558/1985 «Κυβέρνηση και 
Κυβερνητικά όργανα (Α' 137), όπως προστέθηκε το άρ¬ 
θρο τούτο με το άρθρο 27 του Ν. 2081/1992 (Α 154). 

5. Το άρθρο 22 του Ν. 2362/1995 «Περί Δημοσίου Λο¬ 
γιστικού ελέγχου των δαπανών του Κράτους και άλλες δια¬ 
τάξεις» (Α' 247). 

6. Την 11071 47/1239/0006Α/4.10.96 απόφαση ανά¬ 
θεσης αρμοδιοτήτων του Πρωθυπουργού και του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922/Β/7.10.96). 

7. Την 830/19.9.97 (Β' 839) κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «Ανάθεση αρμοδιοτήτων του Υπουργού Μεταφορών 
και Επικοινωνιών» στον Υφυπουργό Μεταφορών και Επι¬ 
κοινωνιών», αποφασίζουμε: 

Άρθρο 1 

Χιλιομετρικοί συντελεστές κομίστρου 

1) Εγκρίνουμε την αναθεώρηση της τιμής των εισιτη¬ 
ρίων στις υπεραστικές γραμμές των ΚΤΕΛ και της Δημοτι¬ 
κής Επιχείρησης Συγκοινωνιών «ΡΟΔΑ» με βάση χιλιομε¬ 
τρικούς συντελεστές κομίστρου σε δραχμές, ανά χιλιόμε¬ 
τρο και επιβάτη, καθώς και της τιμής των εισιτηρίων των 
αστικών γραμμών που εκμεταλλεύονται τα υπεραστικά 
ΚΤΕΛ, ως εξής: 
α. Ενδονομαρχιακών γραμμών. 

(1) Αττικής, Αχαΐας, Έβρου, Θεσσαλονίκης, Κέρκυρας, 

Κεφαλληνίας, Λευκάδας, Μεσσηνίας, Ροδόπης, Ρόδου, 
«ΡΟΔΑ», 16,40 δραχμές. 

(2) Αιτωλοακαρνανίας, Άρτας, Εύβοιας, Ηλείας, Ιωαννί- 
νων, Λακωνίας, Λάρισας, Λειβαδιάς, Μαγνησίας, 17,0 
δραχμές. 

(3) Αρκαδίας, Αργολίδας, Γρεβενών, Δράμας, Ευρυτα¬ 
νίας, Ημαθίας, Θεσπρωτίας, Θήβας, Καβάλας, Καρδί¬ 
τσας, Καστοριάς, Κιλκίς, Κοζάνης, Κορινθίας, Ξάνθης, 
Πέλλας, Πιερίας, Πρέβεζας, Σερρών, Τρικάλων, Φθιώτι¬ 
δας, Φωκίδας, Φλώρινας, Χαλκιδικής, 17,90 δραχμές. 

(4) Ζακύνθου, Κω, 14,70 δραχμές. 

(5) Αίγινας, Νάξου, Σαλαμίνας, Σαμοθράκης, 18,20 
δραχμές. 

(6) Ηρακλείου - Λασιθίου, Χανιών - Ρεθύμνης, 19,10 
δραχμές. 

(7) Άνδρου, Θάσου, Θήρας, Λέσβου, Λήμνου, Μυκόνου, 
Πάρου, Σάμου, Σύρου, Τήνου, Χίου, 20,50 δραχμές. 

β. Διανομαρχιακών γραμμών. 

Για το πέραν του, κατά την έννοια των περιπτώσεων β 
και α των παραγράφων 3 και 4 αντίστοιχα, του άρθρου 4 
του Ν.Δ. 102/73, ενδονομαρχιακού τμήματος της γραμ¬ 
μής, 15,60 δραχμές ανά χιλιόμετρο και επιβάτη, πλην Ζα¬ 
κύνθου που ορίζεται σε 15,10 δραχμές. 

γ. Στις αστικές γραμμές που εκμεταλλεύονται τα παρα¬ 
πάνω υπεραστικά ΚΤΕΛ, τα εισιτήρια αυξάνονται κατά πέ¬ 
ντε τοις εκατό (5%) στρογγυλοποιούμενα προς τα πάνω 
στο ύψος των δέκα (10) δραχμών. 

Στις γραμμές αυτές ορίζεται ελάχιστο εισιτήριο 170 
δραχμές και μέγιστο 300 δρχ. 

2. Κατά την εφαρμογή των διατάξεων της προηγουμέ- 
νης παραγράφου: 

α. Οι μεταξύ των νομών Ηρακλείου - Λασιθίου και Χα¬ 
νιών - Ρεθύμνης γραμμές, θεωρούνται ενδονομαρχιακές 
και οι μεταξύ των περιοχών Ηρακλείου - Λασιθίου αφενός 
και Χανιών - Ρεθύμνης αφετέρου ως διανομαρχιακές. 

β. Προκειμένου περί διανομαρχιακής γραμμής συνεκτε- 
ταλλευόμενης από δύο ή περισσότερα ΚΤΕΛ, εφαρμόζο¬ 
νται οι αντίστοιχοι ενδονομαρχιακοί συντελεστές για τα 
τμήματα της γραμμής που εκτείνονται στην περιοχή αρμο¬ 
διότητας κάθε ΚΤΕΛ, το οποίο συμμετέχει στην εκμετάλ¬ 
λευση της γραμμής και ο διανομαρχιακός συντελεστής για 
τα υπόλοιπα τμήματα της γραμμής. 

Άρθρο 2 

Μειωμένα εισιτήρια - Στρογγυλοποίηση 

1. Τα μειωμένα εισιτήρια (50% και 25% των κανονικών) 
υπολογίζονται με βάση τις κατά το άρθρο 1 της παρούσας 
προκύπτουσες (μη στρογγυλοποιούμενες) τιμές διαιρού¬ 
μενες δια δύο και στρογγυλοποιούμενες στη συνέχεια, 
σύμφωνα με την επόμενη παράγραφο και την παράγραφο 
γ του προηγουμένου άρθρου της παρούσας. 

2. Οι τιμές των κανονικών εισιτηρίων που προκύπτουν 
σύμφωνα με τις διατάξεις της παρούσας, στρογγυλο- 
ποιούνται ως εξής: 

α. Τα μέχρι διακοσίων (200) δραχμών προς τα πάνω ανά 
δέκα (10) δραχμές. 

β. Τα μεταξύ των διακοσίων (200) και πεντακοσίων 
(500) δραχμών, προς τα πάνω ανά είκοσι (20) δραχμές. 

γ. Τα πάνω των πεντακοσίων (500) δραχμών, προς τα 
πάνω ανά πενήντα (50) δραχμές. 

3. Στις υπεραστικές γραμμές το κατώτερο όριο κανονι¬ 


κού εισιτηρίου ορίζεται σε 220 δραχμές και του μειωμένου 
σε 110 δραχμές. 

Άρθρο 3 

Κόμιστρο αποσκευών και μικροδεμάτων 

1. Για το πέραν των δέκα (10) χιλιόγραμμων βάρος απο¬ 
σκευών επιβάτη, που ταξιδεύει με υπεραστικά λεωφορεία 
και για τα ασυνόδευτα μικροδέματα περιοδικών ή άλλων 
εντύπων καθορίζεται κόμιστρο το οποίο προκύπτει με 
βάση το συντελεστή 0,12 δραχμές ανά χιλιόμετρο και χι¬ 
λιόγραμμο στρογγυλοποιουμένου του τελικού κομίστρου 
προς τα πάνω στο ύψος των δέκα (10) δραχμών. 

2. Για τα λοιπά ασυνόδευτα μικροδέματα καθορίζεται 
συντελεστής 0,13 δραχμές ανά χιλιόμετρο και χιλιό¬ 
γραμμο. 

3. Με εξαίρεση τα ασυνόδευτα μικροδέματα εφημερί¬ 
δων, περιοδικών ή άλλων εντύπων (για τα οποία το ελάχι¬ 
στο κόμιστρο προκύπτει όπως παραπάνω), το ελάχιστο 
κόμιστρο μεταφοράς υπερβάλλοντος βάρους αποσκευών 
επιβάτη καθορίζεται σε 34 δραχμές και των ασυνόδευτων 
μικροδεμάτων σε 160 δραχμές. 

4. Για ασυνόδευτα μικροδέματα μεγάλης αξίας το κόμι¬ 
στρο δεν μπορεί να είναι μικρότερο ποσοστού ίσου προς 
πέντε στα χίλια (5%ο) της αξίας του μικροδέματος και κα¬ 
θορίζεται με ελεύθερη συμφωνία των ενδιαφερομένων με 
το ΚΤΕΛ. 

Άρθρο 4 

Διαπόρθμευση λεωφορείων 

1. Η ενδιάμεση μεταφορά με οχηματαγωγό πλοίο του 
λεωφορείου, που εκτελεί δρομολόγιο σε οποιαδήποτε 
επιβατική γραμμή, επιβαρύνει τους επιβάτες με εφάπαξ 
ποσό ανάλογα με το μήκος διαπόρθμευσης σε μιλιά ως 
εξής: 

α. 300 δραχμές για μήκος μεγαλύτερο ή ίσο προς πενή¬ 
ντα (50) μιλιά ή 

β. 200 δραχμές για μήκος μικρότερο των πενήντα (50) 
και μεγαλύτερο των είκοσι πέντε (25) μιλιών ή 

γ. 150 δραχμές για μήκος μικρότερο ή ίσο προς είκοσι 
πέντε (25) μιλιά, μη εισπραττομένης της κατά την πα¬ 
ρούσα περίπτωση επιβάρυνσης όταν το επί του πορθμείου 
εισιτήριο του επιβάτη είναι μικρότερο των 150 δραχ¬ 
μών. 

2. Όταν εισπράττεται το κατά το παρόν άρθρο εφάπαξ 
ποσό, το ΚΤΕΛ υποχρεούται (εφόσον ζητηθεί τούτο από 
τον επιβάτη) να επιμελείται της έκδοσης του βαρύνοντος 
τον επιβάτη εισιτηρίου επί του οχηματαγωγού πλοίου (πε- 
ριπτ. δ' της παρ. 1 του άρθρου 1 της 42000/2030/81 κα- 
νον. απόφασης). 

Άρθρο 5 
Ειδικές διατάξεις 

1. Τα υπεραστικά ΚΤΕΛ κατά τη διαδρομή των λεωφο¬ 
ρείων τους διαμέσου άλλων νομών, τα τοπικά ΚΤΕΛ των 
οποίων δεν συμμετέχουν στην εκμετάλλευση της συγκε¬ 
κριμένης γραμμής που εξυπηρετεί το λεωφορείο, ει- 

σπράττουν υποχρεωτικά από τους επιβιβαζόμενους στους 
νομούς αυτούς επιβάτες, οι οποίοι μπορούν να εξυπηρε¬ 
τηθούν χρησιμοποιούντες ή μη δρομολόγια των τοπικών 
ΚΤΕΛ, την τιμή εισιτηρίου που έχει καθορισθεί για τα κατά 
περίπτωση τοπικά ΚΤΕΛ, ανεξάρτητα από την τιμή του ει¬ 
σιτηρίου που προκύπτει για το ΚΤΕΛ, στο οποίο ανήκει το 
λεωφορείο. 

2. Άλλη προσαύξηση τιμών εισιτηρίων, πέρα από αυτή 
που καθορίζεται με την παρούσα δεν επιτρέπεται, δεδο¬ 
μένου ότι στους παραπάνω χιλιομετρικούς συντελεστές 
κομίστρου περιλαμβάνονται όλες οι κρατήσεις προς τρί¬ 
τους από οπουδήποτε κι αν έχουν επιβληθεί. 

3. Οι μαθητές και οι επί μονίμου βάσεως διακινούμενοι 
επιβάτες μπορούν να χρησιμοποιούν ειδικά μηνιαία δελ¬ 
τία, τα οποία εκδίδονται από το οικείο ΚΤΕΛ. 

Άρθρο 6 

Κυρώσεις - Ισχύς εισιτηρίων 

1. Τα νέα εισιτήρια θα εφαρμοοθούν μετά από νομαρ¬ 
χιακή απόφαση κατά τις διατάξεις του άρθρου 23 του Ν.Δ. 
102/73. 

2. Οι παραβάτες των διατάξεων της παρούσης και των 
οε εκτέλεση αυτής αποφάσεων των οικείων Νομαρχών, 
περί καθορισμού των συγκεκριμένων τιμών εισιτηρίων, τι¬ 
μωρούνται κατά τις διατάξεις του άρθρου 458 του Ποινι¬ 
κού Κώδικα. 

Από τις διατάξεις της απόφασης αυτής δεν προκαλείται 
για το τρέχον έτος επιπλέον δαπάνη για τον τακτικό προϋ¬ 
πολογισμό. 

Η απόφαση αυτή, που η ισχύς της αρχίζει από 
15.10.1997, να δημοσιευθεί στην Εφημερίδα της Κυβερ- 
νήσεως. 

Αθήνα, 10 Οκτωβρίου 1997 

Ο ΥΦΥΠΟΥΡΓΟΣ 

ΕΜΜ. ΛΟΥΚΑΚΗΣ 


Αρ ιθ. 6987 (9) 

Σύσταση Γραφείου Επίβλεψης Έργων στη Δ/νση Ελέγχου 
Κατασκευής Έργων Περιφ. Στερεός Ελλάδας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤ. ΕΛΛΑΔΑΣ 
Έχοντας υπόψη: 

1. Τις διατάξεις των άρθρων 2 (παρ. 1) και 5 του Ν. 
2503/97. 

2. α) Την ανάγκη καλύτερης επίβλεψης των έργων που 
εκτελούνται από τη Δ/νση Ελέγχου Κατασκευής Έργων 
της Περιφέρειας Στερεός Ελλάδας σε περιοχές μακριά 
από την έδρα της. 

β) Την ύπαρξη υποδομής στη Θήβα, αποφασίζουμε: 

Συνιστούμε στη Δ/νση Ελέγχου Κατασκευής Έργων, 
Γ ραφείο Επίβλεψης Έργων με έδρα τη Θήβα. Αρμοδιό¬ 
τητα του ανωτέρω Γραφείου είναι η υποβοήθηση στην 
επίβλεψη των έργων που εκτελεί η Διεύθυνση Ελέγχου 
Κατασκευής Έργων στους Νομούς Βοιωτίας, Εύβοιας και 
Φωκίδας. 

Το προσωπικό που θα διατεθεί στο ανωτέρω Γραφείο 
θα έχει έδρα, την έδρα του Γραφείου. 

Ακροτελεύτια διάταξη 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού της Περιφέρειας. 

Η ισχύς της απόφασης αυτής αρχίζει από την 1.9.1997. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 13 Οκτωβρίου 1997 
Ο Γ ενικός Γ ραμματέας 
ΧΡΟΝΗΣ ΠΟΛΥΧΡΟΝΙΟΥ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη Φ 45506/11457/29.8.1997 απόφαση Υφυπουρ¬ 
γού Εσωτερικών, Δημ. Δ/σης και Αποκ/σης, με την οποία 
έγινε δεκτή η αίτηση πολ/σης της ΜΠΟΚΛΑΙΡ Ντενίζ του 
Ρίτσαρντ Τσαρλς και δημοσιεύθηκε στο ΦΕΚ 677/ 
8.8.1997 (τ. Β'), διορθώνεται το πατρώνυμό της, από το 
εσφαλμένο «Ριτσάρντ», στο ορθό «Ρίτσαρντ Τσαρλς». 

(Από το Υπουργ. Εσωτ., Δημ. Δ/σης και Αποκ/σης) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΗ * ΡΑΧ 52 34 312 


Γ ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 

(031) 423 956 

5230 841 

Βασ. Όλγας 188, 1ος όρ. - Τ.Κ. 546 55 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ, 18531 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηνίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 



ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


■ Μέχρι 8 σελίδες 150 δρχ. 

■ Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 


Β' (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.ί.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


50.000 

10.000 

50.000 

25.000 

10.000 

5.000 

10.000 

3.000 

250.000 

10.000 


200.000 


2.500 
500 

2.500 

1.250 

500 

250 

500 

150 

12.500 
500 

10.000 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφεοομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο-. 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

- Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 · Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Ο; Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χοημστικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένο χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

’ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















